Margrét Jónsdóttir Njarðvík ráðin rektor Háskólans á Bifröst 03. janúar 2020 09:36 Margrét Jónsdóttir Njarðvík hefur verið ráðin rektor Háskólans á Bifröst frá og með 1. júní 2020 , en hún var valin úr hópi sjö umsækjenda . Margrét er með doktorspróf í spænsku máli og bókmenntum frá Princeton University og MBA frá Háskólanum í Reykjavík . Hún hefur víðtæka reynslu af alþjóðastarfi á menntasviði , sem og úr íslenskum háskólum en hún var lektor í spænsku við Háskóla Íslands og síðan dósent við viðskiptadeild Háskólans í Reykjavík á árunum 1995 - 2007 . Hún situr í stjórn Félags kvenna í atvinnurekstri , gegnir formennsku í spænsk-íslenska viðskiptaráðinu auk þess sem hún var stjórnarmaður í Fulbright á Íslandi um fimm ára skeið og hefur frá árinu 2001 verið vararæðismaður Spánar hér á landi . Konungur Spánar veitti Margréti heiðursorðuna Isabela la Católica fyrir þau störf . Margrét er gift Hálfdáni Sveinssyni og á hún þrjá syni og 2 stjúpbörn .